Egidijus Dragūnas

Egidijus Dragūnas (g. 1976 m. balandžio 23 d. Vilniuje) – vienos iš pirmųjų Lietuvos repo stiliaus grupės „SEL“ įkūrėjas, vokalistas ir lyderis, vienas skandalingiausių Lietuvos popmuzikos atlikėjų.

 Biografija 
Nuo 1983 iki 1989 m. mokėsi muzikos mokykloje, fortepijono klasėje. 1994 m. baigė Vilniaus 54-ąją vidurinę mokyklą. Egidijus metė muziką, įprastą gyvenimą ir 1999 metais įstojo į Talino „Concordia” universitetą studijuoti ryšių su visuomene, tačiau nebaigęs studijų grįžo į Lietuvą.

„SEL“ grupės dainos nuolat patekdavo į geriausių Lietuvos dainų dešimtukus. Kartu su grupe „SEL“ Egidijus Dragūnas išleido šiuos muzikinius albumus: „Kaip ir tu“, „Paskutinį kartą“, „Kontrolinis šūvis“, „Neįvertinta karta“, „Guma“, „Kubas“, „23“, „Viskas ką turiu“, „Muzika“.

 Šeima 
Tėvas – Jonas Dragūnas, verslininkas, du kartus teistas už sukčiavimą stambiu mastu.https://www.delfi.lt/news/daily/crime/teismas-antra-karta-nuteise-jdraguna.d?id=39990735

 Labdaringa veikla 
2011 m. vasario mėnesį Egidijaus Dragūno fondo lėšomis Neonatologijos (Naujagimių) centras įsigijo diagnostinės ir gyvybinėms funkcijoms palaikyti skirtos aparatūros. Pranešama, kad VU vaikų ligoninės pacientams E. Dragūno fondas skyrė 120 tūkst. litų. Didžiąją dalį lėšų VšĮ Egidijaus Dragūno fondas gavo platindamas SEL albumą „Aš kaip žąsis“.„VU vaikų ligoninės pacientams E.Dragūno fondas skyrė 120 tūkst. litų“  (Lietuvos Rytas, 2011-02-25)

 Skandalai ir teistumas 

 Tėvystės nepripažinimas 
Nepripažino savo sūnaus (gimusio 2007 m.) tėvystės. Dėl to 2007 m. vaiko motina Simona V. kreipėsi į teismą, prašydama pripažinti E. Dragūną vaiko tėvu. Po DNR tyrimo, kuris patvirtino tėvystę, teismas ją pripažino, o vaikui suteikta tėvo pavardė.„E. Dragūnas kovos dėl sūnaus globos“ vtv.lt, 2008 m. sausio 24 d. Vėliau E. Dragūnas teisme išsikovojo sūnaus globą.

 Vairavimas esant neblaiviam ir greičio viršijimas, pasipriešinimas pareigūnams 
E. Dragūnas ne kartą baustas už kelių eismo taisyklių pažeidimus. 2009 m. vasarį jam nustatytas vidutinis girtumas, konfiskuotas automobilis, skirta 3 000 Lt bauda ir 2,5 metų atimta teisė vairuoti.„Neblaivus prie vairo sėdęs E. Dragūnas nubaustas 3 tūkstančių litų bauda (video)“  (lrytas.lt, 2009-02-25 13:44)

2015 m. du kartus viršijo greitį kelyje Vilnius–Kaunas–Klaipėda, dėl to neteko pažymėjimo 3 mėnesiams ir gavo 350 € baudą.https://www.15min.lt/vardai/naujiena/lietuva/egidijaus-draguno-visureigis-mercedes-greitkelyje-skriejo-77-km-val-greiciau-nei-leistina-1050-543233 Tų pačių metų lapkritį sustabdytas Vilniuje, Gedimino prospekte, už vairavimą esant 1,65 promilės girtumui teismas jam skyrė 723 eurų baudą ir atėmė teisę vairuoti dvejiems metams ir dviem mėnesiams.https://www.15min.lt/vardai/naujiena/lietuva/egidijus-dragunas-sulaikytas-girtas-prie-vairo-1050-541935

2018 m. rugpjūčio 5 d. Klaipėdoje vairavo apsvaigęs (0,76 promilės), pavojingai manevravo kelyje, dėl ko jam skirta 300 eurų bauda ir metams atimta teisė vairuoti.https://www.15min.lt/vardai/naujiena/lietuva/silutes-plente-policija-sulaike-egidijaus-draguno-lamborghini-selas-ipute-0-7-promiles-1050-1010992 2019 m. sausio 31 d. Vilniuje, Antakalnyje, sulaikytas prie vairo neturėdamas teisės vairuoti, bandė bėgti.https://www.15min.lt/vardai/naujiena/lietuva/vilniuje-sulaikytas-egidijus-dragunas-prie-vairo-sedo-be-teisiu-1050-1096214

2019 m. rugsėjo 6 d. E. Dragūnas, ką tik atgavęs vairuotojo pažymėjimą, nesustojo policijos reikalavimu ir pasipriešino pareigūnams – už tai jam surašyti administracinių nusižengimų protokolai.https://www.delfi.lt/veidai/zmones/egidijus-dragunas-ir-vel-ikliuvo-pareigunams-atlikeja-teko-vytis-iki-pat-namu.d?id=82181855 2020 m. rugpjūčio 31 d. Vilniuje buvo sulaikytas už pasipriešinimą policijai, kai vairuodamas naudojosi telefonu ir nepakluso pareigūnams. 2022 m. teismas pripažino jį kaltu dėl pasipriešinimo ir skyrė 5 000 eurų baudą, priteistos kompensacijos nukentėjusiems policininkams.https://www.delfi.lt/veidai/zmones/egidijus-dragunas-sulauke-galutinio-verdikto-del-pasipriesinimo-pareigunams-garsus-atlikejas-pripazintas-kaltu.d?id=91546103

 Finansiniai nusikaltimai 
2019 m. liepos 19 d. Vilniaus apskrities VPK Kriminalinės policijos ekonominių nusikaltimų tyrimo valdybos pavedimu E. Dragūno namuose Vilniuje buvo vykdoma krata. E. Dragūnas ir jo vardu registruotas labdaros fondas įtarti finansiniais nusikaltimais: turto iššvaistymu, apgaulingu apskaitos tvarkymu, dokumento suklastojimu ir jo panaudojimu.https://www.delfi.lt/veidai/zmones/po-kratos-jo-namuose-apie-pareigunu-veiksmus-prakalbes-egidijus-dragunas-neslepe-pykcio-as-nesiruosiu-tyleti.d?id=81714903

 Rusijos karas Ukrainoje 
2022 m. vasario 27 d. grupę „SEL“ paliko visi septyni jos muzikantai po to, kai E. Dragūnas savo „Instagram“ paskyroje pasidalino nedviprasmiškais pasisakymais apie Rusijos invaziją į Ukrainą. Sulaukus plataus visuomenės pasipiktinimo, įrašas netrukus buvo pašalintas. Tokia vieša reakcija lėmė koncertų atšaukimą, pradėtą ikiteisminį tyrimą. Vėliau E. Dragūnas tvirtino aukojantis Ukrainai, tačiau to nepagrindė.

 Smurtas ir grasinimai 
2004 m. lapkričio mėn. E. Dragūnas privačiame vakarėlyje kivirčo metu sužeidė verslininką Kęstutį Verslovą.„E. Dragūnui gali tekti rūpintis seneliais“ 2007.02.27 18:15 Teisme verslininką išvadino necenzūriniais žodžiais.„E. Dragūnas: K. Verslovas – moralinis invalidas (video)“ (Stasys Vaitonis, 2007-02-28 07:28) Buvo nuteistas viešaisiais darbais. 2010 m. gruodžio 10 d. apkaltintas smurtu prieš advokatę Svetlaną Proniną vakarėlio metu, bet kaltė neįrodyta.Selas nerimsta: šįkart nuo jo rankos nukentėjo seksualioji S. Pronina  (zebra.lt, 2010-12-12)

2009 m. balandžio mėn. susikivirčijo su apsaugos darbuotojais per Enrique Iglesias koncertą „Siemens“ arenoje ir buvo sulaikytas policijos.„Po Iglesio koncerto Dragūnas atsidūrė areštinėje (papildyta)“ (Audrius Bareišis, Alfa.lt, 2009-04-27 09:09)

2022 m. liepos 15 d. tiesioginės transliacijos metu išsakė grasinamą pareiškimą Arūnui Valinskui, dėl kurio šis kreipėsi į teisininkus.https://www.delfi.lt/veidai/zmones/valinskas-prieme-sprendima-del-selo-issisokimo-jo-atzvilgiu-su-juo-kalbes-teisininkai.d?id=90759207

 Neteisėtos statybos 
2017 m. spalio 30 d. teismas panaikino E. Dragūnui išduotą leidimą statyboms Pavilnių regioniniame parke, nustatęs, kad pastatyto namo tūris viršijo leistiną beveik 16 kartų. Atlikėjas pripažino pažeidęs įstatymus ir buvo įpareigotas per šešis mėnesius nugriauti statinį. 2020 m. liepos 31 d. Vilniaus apygardos administracinis teismas leido griovimo terminą atidėti dvejiems metams.https://www.delfi.lt/veidai/zmones/teismas-leido-egidijui-dragunui-dar-2-metus-negriauti-prabangaus-namo-pavilniu-regioniniame-parke.d?id=84892217

 Šaltiniai 

Kategorija:Lietuvos dainininkai
Kategorija:Lietuvos filantropai